2011D0137 — ET — 23.03.2011 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

NÕUKOGU OTSUS 2011/137/ÜVJP,

28. veebruar 2011,

piiravate meetmete kohta seoses olukorraga Liibüas







EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 29, ning arvestades järgmist: (1) Euroopa Liit väljendas 23. veebruaril 2011 sügavat muret Liibüas areneva olukorra pärast. EL mõistis teravalt hukka vägivalla ja jõu kasutamise tsiviilisikute vastu ning taunis rahumeelsete meeleavalduste mahasurumist. (2) EL kordas taas oma üleskutset lõpetada koheselt jõu kasutamine ning astuda samme elanikkonna õiguspäraste nõudmiste käsitlemiseks. (3) ÜRO Julgeolekunõukogu („Julgeolekunõukogu”) võttis 26. veebruaril 2011 vastu resolutsiooni 1970 („ÜRO Julgeolekunõukogu resolutsioon 1970 (2011)”), millega kehtestati piiravad meetmed Liibüa vastu ning nende isikute ja üksuste vastu, kes on seotud tõsiste inimõiguste rikkumistega Liibüas, sealhulgas on rahvusvahelist õigust rikkudes osalenud rünnakutes tsiviilisikute ja -rajatiste vastu. (4) Arvestades Liibüas valitseva olukorra tõsidust, peab EL vajalikuks kehtestada täiendavaid piiravaid meetmeid. (5) Lisaks sellele on teatavate meetmete rakendamiseks vaja täiendavaid liidu meetmeid, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

1. Keelatakse relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -seadmete, poolsõjalise varustuse ja eespool nimetatuile ettenähtud varuosade, samuti vahendite, mida võidakse kasutada siserepressioonideks, otsene või kaudne tarnimine, müümine või üleandmine Liibüale liikmesriikide kodanike poolt või liikmesriikide territooriumilt, liikmesriikide territooriumide kaudu või liikmesriikide lipu all sõitvate laevade või liikmesriikides registreeritud õhusõidukite abil, olenemata sellest, kas need tooted on pärit liikmesriikide territooriumilt või mitte.

2. Keelatud on:

a) otseselt või kaudselt pakkuda füüsilisele või juriidilisele isikule, üksusele või organile Liibüas või kasutamiseks Liibüas tehnilist abi, väljaõpet või muud abi, sealhulgas relvastatud palgasõdurite abi seoses sõjalise tegevusega või lõikes 1 nimetatud toodetega varustamise, nende hoolduse ja kasutamisega;

b) otseselt või kaudselt pakkuda füüsilisele või juriidilisele isikule, üksusele või organile Liibüas või kasutamiseks Liibüas rahalist abi seoses sõjalise tegevusega või lõikes 1 nimetatud toodetega varustamise, nende hoolduse ja kasutamisega;

c) osaleda teadlikult ja tahtlikult tegevuses, mille eesmärk või tagajärg on kõrvale hoida punktides a või b nimetatud keeldudest.

Artikkel 2

1. Artiklit 1 ei kohaldata järgmise suhtes:

a) üksnes humanitaar- või kaitseotstarbeks ette nähtud mittesurmava sõjavarustuse, mida võidakse kasutada siserepressioonideks, tarnimine, müümine või üleandmine;

b) muu relvade ja igasuguste nendega seotud materjalide tarnimine, müümine või üleandmine;

c) sellise varustusega seotud tehnilise abi, väljaõppe või muu abi pakkumine, sealhulgas töötajatega varustamine;

d) sellise varustusega seotud rahalise abi andmine;

nagu ÜRO Julgeolekunõukogu resolutsiooni 1970 (2011) punktis 24 loodud komitee on eelnevalt vajaduse korral heaks kiitnud.

2. Artiklit 1 ei kohaldata sellise kaitseriietuse, sealhulgas kuulivestide ja sõdurikiivrite tarnimise, müümise ja üleandmise suhtes, mida ajutiselt ekspordivad Liibüasse ÜRO töötajad, Euroopa Liidu või selle liikmesriikide töötajad, meedia esindajad, humanitaar- ja arenguabitöötajad ning nendega seotud töötajad üksnes oma isiklikuks kasutamiseks.

Artikkel 3

Keelatud on liikmesriikide kodanike poolt või liikmesriikide lipu all sõitvaid laevu või õhusõidukeid kasutades hankida Liibüast artiklis 1 osutatud esemeid, olenemata sellest, kas need on pärit Liibüa territooriumilt või mitte.

▼M3

Artikkel 3a

1. Liikmesriigid võtavad vajalikke meetmeid, et vältida nende jurisdiktsiooni alla kuuluvate õhusõidukite lende Liibüa õhuruumis, arvestades vajadust kaitsta tsiviilisikuid.

2. Lõiget 1 ei kohaldata lendude suhtes, mille ainus eesmärk on humanitaartegevus, näiteks abi kohaletoimetamine või abi kohaletoimetamise hõlbustamine, hõlmates nii ravimeid, toitu, humanitaartöötajaid kui ka seotud abi, või välisriigi kodanike evakueerimine Liibüast; samuti ei kohaldata lõiget 1 ÜRO Julgeolekunõukogu resolutsiooni 1973 (2011) punktiga 4 või 8 lubatud lendude suhtes ega muude lendude suhtes, mida ÜRO Julgeolekunõukogu resolutsiooni 1973 (2011) punkti 8 kohase mandaadi alusel tegutsevad liikmesriigid peavad vajalikuks Liibüa rahva hüvanguks.

▼B

Artikkel 4

▼M3

1. Liikmesriigid kontrollivad kooskõlas oma riiklike asutuste ja õigusnormidega ning vastavalt rahvusvahelisele õigusele, eelkõige vastavalt mereõigusele ja asjakohastele rahvusvahelistele tsiviillennunduskokkulepetele, oma territooriumil, sealhulgas oma lennujaamades ja sadamates ning avamerel kõiki Liibüasse suunduvaid või sealt saabuvaid laevu ja õhusõidukeid, kui neil on teavet, mis annab põhjendatud aluse arvata, et selliste laevade või õhusõidukite veos sisaldab esemeid, mille tarnimine, müük, üleandmine või eksport on käesoleva otsuse alusel keelatud.

▼B

2. Avastamise korral peavad liikmesriigid kinni ja kõrvaldavad esemed (näiteks hävitavad, muudavad kasutamiskõlbmatuks, ladustavad või edastavad kõrvaldamiseks muusse riiki kui esemete päritolu- või sihtriik), mille tarnimine, müük, üleandmine või eksport on käesoleva otsuse alusel keelatud.

3. Lõigete 1 ja 2 alusel läbiviidavate kontrollide ja kõrvaldamiste puhul teevad liikmesriigid kooskõlas oma siseriiklike õigusaktidega koostööd.

4. Liibüasse suunduvaid ja sealt saabuvaid veoseid vedavatelt õhusõidukitelt ja laevadelt nõutakse täiendavat saabumis- ja lahkumiseelset teavet kõikide liikmesriiki toodavate ja sealt väljaviidavate kaupade kohta.

▼M3

Artikkel 4a

1. Liikmesriigid ei anna ühelegi õhusõidukile, mis on registreeritud Liibüas või mida omavad või käitavad Liibüa kodanikud või äriühingud, luba oma territooriumilt õhku tõusta, oma territooriumil maanduda või üle oma territooriumi lennata, välja arvatud juhul, kui konkreetne lend on saanud eelneva heakskiidu sanktsioonide komiteelt või kui tegemist on hädamaandumisega.

2. Liikmesriigid ei anna ühelegi õhusõidukile luba oma territooriumilt õhku tõusta, oma territooriumil maanduda või üle oma territooriumi lennata, kui neil on teavet, mis annab põhjendatud aluse arvata, et õhusõiduk sisaldab esemeid, mille tarnimine, müük, üleandmine või eksport on käesoleva otsuse alusel keelatud, sealhulgas relvastatud palgasõdurite kättesaadavaks tegemine, välja arvatud juhul, kui tegemist on hädamaandumisega.

▼B

Artikkel 5

▼M3

1. Liikmesriigid võtavad vajalikke meetmeid, et järgmised isikud ei siseneks nende territooriumile ega läbiks nende territooriumi:

a) ÜRO Julgeolekunõukogu resolutsiooni 1970 (2011) I lisas loetletud isikud ning ÜRO Julgeolekunõukogu resolutsiooni 1970 (2011) punkti 22 ja ÜRO Julgeolekunõukogu resolutsiooni 1973 (2011) punkti 23 kohaselt ÜRO Julgeolekunõukogu või komitee poolt määratud täiendavad isikud, nagu on loetletud käesoleva otsuse I lisas;

b) isikud, kes ei ole kantud käesoleva otsuse I lisasse, kuid kes on seotud Liibüas isikute vastu suunatud tõsiste inimõiguste rikkumiste korraldamise, nende kontrollimise või muul moel juhtimisega või osalevad nende korraldamises, kontrollimises või muul moel juhtimises, sealhulgas on seotud rahvusvahelist õigust rikkudes tsiviilisikute ja -rajatiste vastu suunatud rünnakute, sealhulgas õhurünnakute kavandamise, juhtimise, korraldamise või läbiviimisega või osalevad nende kavandamises, juhtimises, korraldamises või läbiviimises, või tegutsevad nende isikute huvides või nimel või juhtimisel, nagu on loetletud käesoleva otsuse II lisas.

▼B

2. Lõige 1 ei kohusta liikmesriiki keelama oma kodanike sisenemist oma territooriumile.

3. Lõike 1 punkti a ei kohaldata, kui komitee otsustab, et:

a) reisimine on õigustatud seoses humanitaarvajadustega, sealhulgas usuliste kohustustega, või

b) erandi tegemine edendaks rahu ja rahvuslikku leppimist Liibüas ning piirkonna stabiilsust;

4. Lõike 1 punkti a ei kohaldata, kui:

a) territooriumile sisenemine või selle läbimine on vajalik kohtumenetluse läbiviimiseks või

b) liikmesriik otsustab üksikjuhtumipõhiselt, et territooriumile sisenemine või selle läbimine on vajalik rahu ja stabiilsuse edendamiseks Liibüas, ning liikmesriik teavitab sellest seejärel komiteed neljakümne kaheksa tunni jooksul pärast sellise otsuse tegemist.

5. Lõike 1 punkt b ei mõjuta neid juhtumeid, kui liikmesriiki seob rahvusvahelisest õigusest tulenev kohustus, nimelt:

a) rahvusvahelise valitsustevahelise organisatsiooni võõrustajariigina;

b) ÜRO poolt kokku kutsutud või selle egiidi all toimuva rahvusvahelise konverentsi võõrustajariigina;

c) privileege ja immuniteete kehtestavast mitmepoolsest lepingust tulenevalt või

d) Püha Tooli (Vatikani linnriik) ja Itaalia vahel 1929. aastal sõlmitud lepingust (Lateraani pakt) tulenevalt.

6. Lõiget 5 kohaldatakse ka juhtudel, kui liikmesriik on Euroopa Julgeoleku- ja Koostööorganisatsiooni (OSCE) võõrustajariik.

7. Nõukogu tuleb nõuetekohaselt teavitada kõigist liikmesriigi poolt lõigete 5 või 6 kohaselt tehtud eranditest.

8. Liikmesriik võib lubada erandeid lõike 1 punkti b alusel kehtestatud meetmetest, kui reisimine on õigustatud seoses kiireloomuliste humanitaarvajaduste või valitsustevahelistel kohtumistel osalemisega, sealhulgas liidu korraldatud või OSCE eesistujaks oleva liikmesriigi võõrustatavad kohtumised, kus toimub poliitiline dialoog, mis otseselt edendab demokraatiat, inimõigusi ja õigusriiki Liibüas.

9. Liikmesriik, kes soovib teha lõikes 8 osutatud erandeid, teatab sellest nõukogule kirjalikult. Erand loetakse jõustunuks, välja arvatud juhul, kui üks või mitu nõukogu liiget esitab kirjaliku vastuväite kahe tööpäeva jooksul alates kavandatavat erandit käsitleva teatise saamisest. Juhul, kui üks või mitu nõukogu liiget esitavad vastuväite, võib nõukogu otsustada kavandatud erandi tegemise kvalifitseeritud häälteenamuse alusel.

10. Kui liikmesriik lubab lõigete 5, 6 ja 8 alusel lisas loetletud isikute sisenemise oma territooriumile või selle läbimise, kehtib luba ainult selleks, milleks see on antud, ja asjaomaste isikute suhtes.

Artikkel 6

▼M3

1. Külmutatakse kõik rahalised vahendid ja majandusressursid, mis otseselt või kaudselt kuuluvad järgmistele isikutele või on selliste isikute kontrolli all:

a) ÜRO Julgeolekunõukogu resolutsiooni 1970 (2011) II lisas loetletud isikud ja üksused ning ÜRO Julgeolekunõukogu resolutsiooni 1970 (2011) punkti 22 ja ÜRO Julgeolekunõukogu resolutsiooni 1973 (2011) punktide 19 ja 23 kohaselt ÜRO Julgeolekunõukogu või komitee poolt määratud täiendavad isikud ja üksused, nagu on loetletud käesoleva otsuse III lisas;

b) isikud ja üksused, kes ei ole kantud käesoleva otsuse III lisasse, kuid kes on seotud Liibüas isikute vastu suunatud tõsiste inimõiguste rikkumiste korraldamise, nende kontrollimise või muul moel juhtimisega või osalevad nende korraldamises, kontrollimises või muul moel juhtimises, sealhulgas on seotud rahvusvahelist õigust rikkudes tsiviilisikute ja -rajatiste vastu suunatud rünnakute, sealhulgas õhurünnakute kavandamise, juhtimise, korraldamise või läbiviimisega või osalevad nende kavandamises, juhtimises, korraldamises või läbiviimises, või Liibüa ametiasutused või isikud ja üksused, kes on rikkunud või aidanud rikkuda ÜRO Julgeolekunõukogu resolutsiooni 1970 (2011) või käesoleva otsuse sätteid, või isikud või üksused, kes tegutsevad nende isikute huvides või nimel või juhtimisel, või üksused, mis on nende isikute või käesoleva otsuse III lisas loetletud isikute ja üksuste omandis või on nende kontrolli all, nagu on loetletud käesoleva otsuse IV lisas.

▼B

2. Rahalisi vahendeid, muid finantsvarasid ega majandusressursse ei anta otseselt ega kaudselt lõikes 1 osutatud füüsiliste või juriidiliste isikute ega üksuste käsutusse ega nende toetamiseks.

3. Erandeid võib teha rahaliste vahendite, finantsvarade ja majandusressursside osas, mis on:

a) vajalikud põhivajaduste rahuldamiseks tehtavate kulutuste katteks, nagu tasumine toiduainete eest, üüri või hüpoteegi, ravimite ja ravikulude tasumine, maksud, kindlustusmaksed ning tasu kommunaalteenuste eest;

b) ette nähtud üksnes õigusabiteenuste osutamisega seotud töötasude maksmiseks mõistlikus ulatuses ja nendest teenustest tulenevate kulude hüvitamiseks kooskõlas oma siseriiklike õigusaktidega või

c) ette nähtud üksnes siseriiklike õigusaktidega kooskõlas olevate tasude ja teenustasude maksmiseks, sealhulgas tasud külmutatud rahaliste vahendite, muude finantsvarade ja majandusressursside tavapärase haldamise või säilitamise eest,

pärast asjaomase liikmesriigi poolt komiteele teatatud kavatsusest lubada vajaduse korral juurdepääs neile rahalistele vahenditele, finantsvaradele ja majandusressurssidele ning kui komitee ei ole viie tööpäeva jooksul pärast sellist teatamist teinud negatiivset otsust.

4. Erandeid võib samuti teha rahaliste vahendite ja majandusressursside puhul, mis on:

a) vajalikud erakorraliste kulutuste katteks, tingimusel et asjaomane liikmesriik on oma kavatsuse komiteele vajaduse korral teatavaks teinud ja komitee on selle heaks kiitnud;

b) kohtu, haldusorgani või vahekohtu antud pandiõiguse või viimaste tehtud otsuse esemeks, millisel juhul võib rahalisi vahendeid, muid finantsvarasid ja majandusressursse kasutada sellise pandiõiguse või otsuse täitmiseks tingimusel, et selline otsus võeti vastu või pandiõigus tekkis enne ÜRO Julgeolekunõukogu resolutsiooni 1970 (2011) vastuvõtmise kuupäeva ja lõikes 1 osutatud isik või üksus ei saa sellest kasu ning asjaomane liikmesriik on sellest komiteed vajaduse korral teavitanud;

▼M3

4a. Käesoleva otsuse IV lisas loetletud isikute ja üksuste puhul võib teha erandeid rahaliste vahendite ja majandusressursside osas, mis on vajalikud humanitaartegevuseks, näiteks abi kohaletoimetamine või abi kohaletoimetamise hõlbustamine, hõlmates nii ravimeid, toitu, elektrienergiaga varustamist, humanitaartöötajaid kui ka seotud abi, või välisriigi kodanike evakueerimine Liibüast.

▼B

5. Lõige 1 takista määratud isikul või üksusel teha tasumisele kuuluvaid makseid sellise lepingu kohaselt, mis sõlmiti enne asjaomase isiku või üksuse nimekirja kandmist, tingimusel et asjaomane liikmesriik on kindlaks teinud, et lõikes 1 osutatud isik või üksus ei ole makset otse või kaudselt kätte saanud, ning, kui see on asjakohane, kui asjaomane liikmesriik on komiteele teatanud kavatsusest lubada juurdepääs neile rahalistele vahenditele, muudele finantsvaradele ja majandusressurssidele ning kui komitee ei ole viie tööpäeva jooksul pärast sellist teatamist teinud negatiivset otsust.

6. Lõiget 2 ei kohaldata külmutatud kontodele kantud järgmiste summade suhtes:

a) nendelt kontodelt tasumisele kuuluvad intressid või muud tulud või

b) maksed lepingute, kokkulepete või kohustuste kohaselt, mis tekkisid enne kuupäeva, mil nende kontode suhtes hakati kohaldama piiravaid meetmeid,

tingimusel et selliste intresside, muude tulude ja maksete suhtes kohaldatakse jätkuvalt lõiget 1.

▼M3

Artikkel 6a

Liikmesriigid nõuavad oma kodanikelt, oma jurisdiktsiooni alla kuuluvatelt isikutelt või nende territooriumil asuvatelt või nende jurisdiktsiooni alla kuuluvatelt äriühingutelt valvsuse ilmutamist, kui nad on seotud äritegevusega Liibüas asuvate või Liibüa jurisdiktsiooni alla kuuluvate üksustega, nende nimel või juhtimisel tegutsevate isikute ja üksustega või nende isikute omandis või kontrolli all olevate üksustega, et vältida olukorda, kus äritegevus võib aidata kaasa vägivallale ja tsiviilisikute vastu jõu kasutamisele.

▼B

Artikkel 7

I, II, III või IV lisas nimetatud määratud isikutele või üksustele või mis tahes teistele isikutele või üksustele Liibüas, sealhulgas Liibüa valitsusele, või mis tahes isikule või üksusele, kes esitab nõude sellise isiku või üksuse kaudu või sellise isiku või üksuse kasuks, ei anta hüvitist ega hüvitata muud sellist liiki nõuet nagu näiteks nõue tasaarvestamise või tagatise kohta, kui nõue on seotud lepingu või tehinguga, mille täitmist on otse või kaudselt, tervikuna või osaliselt mõjutanud ÜRO Julgeolekunõukogu resolutsiooni 1970 (2011) kohased meetmed, sealhulgas liidu või selle liikmesriigi meetmed, mis on kooskõlas vastavate Julgeolekunõukogu otsustega või nõutavad nende alusel või on seotud nende rakendamisega, ja käesolevas otsuses käsitletavad meetmed.

Artikkel 8

1. Nõukogu rakendab I ja III lisa muudatusi ÜRO Julgeolekunõukogu või komitee otsuste alusel.

2. Nõukogu, toimides liikmesriigi või liidu välisasjade ja julgeolekupoliitika kõrge esindaja ettepaneku alusel, koostab II ja IV lisas esitatud loetelud ning võtab vastu nende muudatused.

Artikkel 9

1. Kui Julgeolekunõukogu või komitee kannab loetellu mõne isiku või üksuse, lisab nõukogu kõnealuse isiku või üksuse I või III lisasse.

2. Kui nõukogu otsustab isiku või üksuse suhtes kohaldada artikli 5 lõike 1 punktis b ja artikli 6 lõike 1 punktis b osutatud meetmeid, muudab ta vastavalt II või IV lisa.

3. Nõukogu edastab oma otsuse ja loetellu kandmise põhjused lõikes 1 või 2 osutatud isikule või üksusele kas otse, juhul kui aadress on teada, või teatise avaldamise kaudu, ning annab asjaomasele isikule või üksusele võimaluse esitada oma märkused.

4. Kui on esitatud märkusi või olulisi uusi tõendeid, vaatab nõukogu oma otsuse läbi ning teavitab sellest asjaomast isikut või üksust.

Artikkel 10

1. I, II, III ja IV lisas on esitatud loetellu kantud isikute ja üksuste loetellu kandmise põhjused, mille Julgeolekunõukogu või komitee on esitanud seoses I ja III lisaga.

2. I, II, III ja IV lisas on võimalusel esitatud ka olemasolev asjaomaste isikute või üksuste kindlakstegemiseks vajalik teave, mille Julgeolekunõukogu või komitee on esitanud seoses I ja III lisaga. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, ID-kaardi ja passi numbrit, sugu, aadressi, kui see on teada, ning positsiooni või ametit. Üksuste puhul võib selline teave sisaldada nime, registreerimise kohta ja kuupäeva, äriregistri numbrit ja äritegevuse kohta. Samuti kantakse I ja III lisasse ÜRO Julgeolekunõukogu või komitee poolt loetellu kandmise kuupäev.

Artikkel 11

Käesoleva otsusega kehtestatud meetmete võimalikult suure mõju tagamiseks julgustab liit kolmandaid riike võtma samasuguseid piiravaid meetmeid.

Artikkel 12

1. Käesolev otsus vaadatakse läbi, seda muudetakse või see tunnistatakse kehtetuks vastavalt vajadusele, kuid eelkõige Julgeolekunõukogu asjakohaste otsuste alusel.

2. Artikli 5 lõike 1 punktis b ja artikli 6 lõike 1 punktis b osutatud meetmed vaadatakse korrapäraste ajavahemike järel läbi ning seda tehakse vähemalt iga 12 kuu möödumisel. Meetmed kaotavad asjaomaste isikute ja üksuste suhtes kehtivuse, kui nõukogu teeb artikli 8 lõikes 2 osutatud korra kohaselt kindlaks, et meetmete kohaldamise tingimusi enam ei esine.

Artikkel 13

Käesolev otsus jõustub selle vastuvõtmise kuupäeval.

▼M3









I LISA

Artikli 5 lõike 1 punktis a osutatud isikute nimekiri

1. Dr AL-BAGHDADI, Abdulqader Mohammed Passi nr: B010574. Sünnikuupäev: 1.7.1950. Revolutsiooniliste komiteede kontaktasutuse juht. Revolutsioonilised komiteed tegelevad meeleavalduste mahasurumisega. ÜRO kande kuupäev: 26.2.2011.

2. DIBRI, Abdulqader Yusef Sünnikuupäev: 1946. Sünnikoht: Houn, Liibüa. Muammar GADDAFI isikliku julgeoleku ülem. Vastutab režiimi julgeoleku eest. Varasemad andmed dissidentide vastu suunatud vägivalla kohta. ÜRO kande kuupäev: 26.2.2011.

3. DORDA, Abu Zayd Umar Välisjulgeoleku organisatsiooni direktor. Režiimile lojaalne. Välisluureagentuuri juht. ÜRO kande kuupäev: 26.2.2011.

4. Kindralmajor JABIR, Abu Bakr Yunis Sünnikuupäev: 1952. Sünnikoht: Jalo, Liibüa. Kaitseminister. Üldvastutav relvajõudude tegevuse eest. ÜRO kande kuupäev: 26.2.2011.

5. MATUQ, Matuq Mohammed Sünnikuupäev: 1956. Sünnikoht: Khoms. Varustussekretär. Režiimis juhtival kohal. Seotud revolutsioonikomiteedega. Varem seotud dissidentide allasurumise ja vägivallaga. ÜRO kande kuupäev: 26.2.2011.

6. GADDAFI AL-DAM, Sayyid Mohammed Sünnikuupäev: 1948. Sünnikoht: Sirte, Liibüa. Muammar GADDAFI nõbu. 1980. aastatel osales Sayyid dissidentide tapmise kampaanias ja on väidetavalt vastutav mitme tapmise eest Euroopas. Arvatavasti on olnud seotud ka relvade hankimisega. ÜRO kande kuupäev: 26.2.2011.

7. GADDAFI, Aisha Muammar Sünnikuupäev: 1978. Sünnikoht: Tripoli, Liibüa. Muammar GADDAFI tütar. Režiimiga lähedalt seotud. ÜRO kande kuupäev: 26.2.2011.

8. GADDAFI, Hannibal Muammar Passi nr: B/002210. Sünnikuupäev: 20.9.1975. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

9. GADDAFI, Khamis Muammar Sünnikuupäev: 1978. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. Meeleavaldajate mahasurumisega seotud sõjaväeüksuste juhataja. ÜRO kande kuupäev: 26.2.2011.

10. GADDAFI, Mohammed Muammar Sünnikuupäev: 1970. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

11. GADDAFI, Muammar Mohammed Abu Minyar Sünnikuupäev: 1942. Sünnikoht: Sirte, Liibüa. Revolutsiooni juht, relvajõudude ülemjuhataja. Vastutab korralduse andmise eest meeleavaldajate mahasurumiseks, inimõiguste rikkumiseks. ÜRO kande kuupäev: 26.2.2011.

12. GADDAFI, Mutassim Sünnikuupäev: 1976. Sünnikoht: Tripoli, Liibüa. Riikliku julgeoleku nõunik. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

13. GADDAFI, Saadi Passi nr: 014797. Sünnikuupäev: 25.5.1973. Sünnikoht: Tripoli, Liibüa. Erivägede juhataja. Muammar GADDAFI poeg. Režiimiga lähedalt seotud. Meeleavaldajate mahasurumisega seotud sõjaväeüksuste juhataja. ÜRO kande kuupäev: 26.2.2011.

14. GADDAFI, Saif al-Arab Sünnikuupäev: 1982. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

15. GADDAFI, Saif al-Islam Passi nr: B014995. Sünnikuupäev: 25.6.1972. Sünnikoht: Tripoli, Liibüa. Gaddafi fondi direktor. Muammar GADDAFI poeg. Režiimiga lähedalt seotud. Sütitavad avalikud esinemised, milles õhtutati meeleavaldajate vastu suunatud vägivallale. ÜRO kande kuupäev: 26.2.2011.

16. Kolonel AL-SENUSSI, Abdullah Sünnikuupäev: 1949. Sünnikoht: Sudaan. Sõjalise luure direktor. Sõjalise luure osalemine meeleavaldajate mahasurumises. Varem kahtlustatud osalemises Abu Selimi vanglas toimunud massimõrvas. Tagaselja süüdi mõistetud UTA lennule tehtud pommirünnakus. Muammar GADDAFI õemees. ÜRO kande kuupäev: 26.2.2011.

17. AL GADDAFI, Quren Salih Quren Liibüa suursaadik Tšaadis. Lahkunud Tšaadist Sabhāsse. Tegeleb otseselt režiimi jaoks palgasõdurite värbamise ja koordineerimisega. ÜRO kande kuupäev: 17.3.2011

18. Kolonel AL KUNI, Amid Husain Ghāti kuberner (Lõuna-Liibüa). Tegeleb otseselt palgasõdurite värbamisega. ÜRO kande kuupäev: 17.3.2011









II LISA







Artikli 5 lõike 1 punktis b osutatud isikute nimekiri Nimi Tuvastamis-andmed Põhjendus Nimekirja kandmise kuupäev 1. ABDULHAFIZ, Colonel Mas'ud Ametikoht: relvajõudude juhataja Relvajõudude käsuliinis kolmandal kohal. Oluline roll sõjaväeluures. 28.2.2011 2. ABDUSSALAM, Abdussalam Mohammed Ametikoht: terrorismivastase võitluse juhataja, välisjulgeolekuorganisatsioon Sünnikuupäev: 1952 Sünnikoht: Tripoli, Liibüa Revolutsioonikomitees silmapaistval kohal. Muammar QADDAFI lähedane isik. 28.2.2011 3. ABU SHAARIYA Ametikoht: välisjulgeolekuorganisatsiooni asejuhataja, Režiimis silmapaistval kohal. Muammar GADDAFI õemees. 28.2.2011 4. ASHKAL, Al-Barrani Ametikoht: asedirektor, sõjaväeluure Režiimis juhtival kohal. 28.2.2011 5. ASHKAL, Omar Ametikoht:, revolutsiooniliste komiteede liikumise juhataja Sünnikoht: Sirte, Liibüa Revolutsioonilised komiteed on seotud meeleavaldajate vastu suunatud vägivallaga. 28.2.2011 6. QADHAF AL-DAM, Ahmed Mohammed Sünnikuupäev: 1952 Sünnikoht: Egiptus Muammar GADDAFI nõbu. Alates aastast 1995 oli usutavasti Gaddafi isikliku julgeoleku eest vastutava sõjaväe eliitväeosa juhataja ning otsustaval kohal välisjulgeolekuorganisatsioonis. Osales välisriikides asuvate Liibüa teisitimõtlejate vastu suunatud operatsioonide kavandamises ja oli otseselt seotud terroristliku tegevusega. 28.2.2011 7. AL-BARASSI, Safia Farkash Sünnikuupäev: 1952 Sünnikoht: Al Bayda, Liibüa Muammar GADDAFI naine. Režiimiga lähedalt seotud. 28.2.2011 8. SALEH, Bachir Sünnikuupäev: 1946 Sünnikoht: Traghen Juhi kantselei juhataja. Režiimiga lähedalt seotud. 28.2.2011 9. Kindral TOHAMI, Khaled Sünnikuupäev: 1946 Sünnikoht: Genzur Sisejulgeolekubüroo direktor. Režiimiga lähedalt seotud. 28.2.2011 10. FARKASH, Mohammed Boucharaya Sünnikuupäev: 1.7.1949 Sünnikoht: Al-Bayda Välisjulgeolekubüroo luureülem. Režiimiga lähedalt seotud. 28.2.2011 11. EL-KASSIM ZOUAI, Mohamed Abou Rahvakongressi peasekretär; osalemine meeleavaldajate vastu suunatud repressioonides. 21.3.2011 12. AL-MAHMOUDI, Baghdadi Kolonel GADDAFI valitsuse peaminister; osalemine meeleavaldajate vastu suunatud repressioonides. 21.3.2011 13. HIJAZI, Mohamad Mahmoud Kolonel GADDAFI valitsuse tervise- ja keskkonnaminister; osalemine meeleavaldajate vastu suunatud repressioonides. 21.3.2011 14. ZLITNI, Abdelhaziz Sünnikuupäev: 1935 Kolonel GADDAFI valitsuse planeerimis- ja rahandusminister; osalemine meeleavaldajate vastu suunatud repressioonides. 21.3.2011 15. HOUEJ, Mohamad Ali Sünnikuupäev: 1949 Sünnikoht: Al-Azizia (Tripoli lähedal) Kolonel GADDAFI valitsuse tööstus-, majandus- ja kaubandusminister; osalemine meeleavaldajate vastu suunatud repressioonides. 21.3.2011 16. AL-GAOUD, Abdelmajid Kolonel GADDAFI valitsuse põllumajandus- ning loomsete ja veeressursside minister. 21.3.2011 17. AL-CHARIF, Ibrahim Zarroug Kolonel GADDAFI valitsuse sotsiaalminister; osalemine meeleavaldajate vastu suunatud repressioonides. 21.3.2011 18. FAKHIRI, Abdelkebir Mohamad Kolonel GADDAFI valitsuse haridus- ning kõrghariduse ja teadusminister; osalemine meeleavaldajate vastu suunatud repressioonides. 21.3.2011 19. ZIDANE, Mohamad Ali Kolonel GADDAFI valitsuse transpordiminister; osalemine meeleavaldajate vastu suunatud repressioonides. 21.3.2011 20. KOUSSA, Moussa Mohamad Kolonel GADDAFI valitsuse välisminister; osalemine meeleavaldajate vastu suunatud repressioonides. 21.3.2011 21. MANSOUR, Abdallah Kolonel GADDAFI lähedane isik, tähtis roll julgeolekuteenistuses ja endine raadio- ja teleringhäälingu direktor; osalemine meeleavaldajate vastu suunatud repressioonides. 21.3.2011









III LISA

Artikli 6 lõike 1 punktis a osutatud isikute ja üksuste loetelu

1. GADDAFI, Aisha Muammar Sünnikuupäev: 1978. Sünnikoht: Tripoli, Liibüa. Muammar GADDAFI tütar. Režiimiga lähedalt seotud. ÜRO kande kuupäev: 26.2.2011.

2. GADDAFI, Hannibal Muammar Passi nr: B/002210. Sünnikuupäev: 20.9.1975. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

3. GADDAFI, Khamis Muammar Sünnikuupäev: 1978. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. Meeleavaldajate mahasurumisega seotud sõjaväeüksuste juhataja. ÜRO kande kuupäev: 26.2.2011.

4. GADDAFI, Muammar Mohammed Abu Minyar Sünnikuupäev: 1942. Sünnikoht: Sirte, Liibüa. Revolutsiooni juht, relvajõudude ülemjuhataja. Vastutab korralduse andmise eest meeleavaldajate mahasurumiseks, inimõiguste rikkumiseks. ÜRO kande kuupäev: 26.2.2011.

5. GADDAFI, Mutassim Sünnikuupäev: 1976. Sünnikoht: Tripoli, Liibüa. Riikliku julgeoleku nõunik. Muammar GADDAFI poeg. Režiimiga lähedalt seotud. ÜRO kande kuupäev: 26.2.2011.

6. GADDAFI, Saif al-Islam GADDAFI fondi direktor. Passi nr: B014995. Sünnikuupäev: 25.6.1972. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. Sütitavad avalikud esinemised, milles õhtutati meeleavaldajate vastu suunatud vägivallale. ÜRO kande kuupäev: 26.2.2011.

7. DORDA, Abu Zayd Umar Välisjulgeoleku organisatsiooni direktor. Režiimile lojaalne. Välisluureagentuuri juht. ÜRO kande kuupäev: 17.03.11 (EL: 28.2.2011)

8. Kindralmajor JABIR, Abu Bakr Yunis Sünnikuupäev: 1952. Sünnikoht: Jalo, Liibüa. Kaitseminister. Üldvastutav relvajõudude tegevuse eest. ÜRO kande kuupäev: 17.3.2011 (EL: 28.2.2011)

9. MATUQ, Matuq Mohammed Sünnikuupäev: 1956. Sünnikoht: Khoms. Varustussekretär. Režiimis juhtival kohal. Seotud revolutsioonikomiteedega. Varem seotud dissidentide allasurumise ja vägivallaga. ÜRO kande kuupäev: 17.3.2011 (EL: 28.2.2011)

10. GADDAFI, Mohammed Muammar Sünnikuupäev: 1970. Sünnikoht: Tripoli, Liibüa. Muammar GADDAFI poeg. Režiimiga lähedalt seotud. ÜRO kande kuupäev: 17.3.2011 (EL: 28.2.2011)

11. GADDAFI, Saadi Ametikoht: erivägede juhataja. Muammar GADDAFI poeg. Režiimiga lähedalt seotud. Meeleavaldajate mahasurumisega seotud sõjaväeüksuste juhataja. Sünnikuupäev: 25.5.1973. Sünnikoht: Tripoli, Liibüa. Passi nr: 014797. ÜRO kande kuupäev: 17.3.11 (EL: 28.2.2011)

12. GADDAFI, Saif al-Arab Muammar GADDAFI poeg. Režiimiga lähedalt seotud. Sünnikuupäev: 1982. Sünnikoht: Tripoli, Liibüa. ÜRO kande kuupäev: 17.3.2011 (EL: 28.2.2011)

13. Kolonel AL-SENUSSI, Abdullah Sünnikuupäev: 1949. Sünnikoht: Sudaan. Sõjalise luure direktor. Sõjalise luure osalemine meeleavaldajate mahasurumises. Varem kahtlustatud osalemises Abu Selimi vanglas toimunud massimõrvas. Tagaselja süüdi mõistetud UTA lennule tehtud pommirünnakus. Muammar GADDAFI õemees. ÜRO kande kuupäev: 17.3.2011 (EL: 28.2.2011)

Üksused

1. Central Bank of Libya Muammar GADDAFI ja tema perekonna kontrolli all ning tema režiimi potentsiaalne rahastamisallikas. ÜRO kande kuupäev: 17.3.2011 (EL: 10.3.2011)

2. Libyan Investment Authority Muammar GADDAFI ja tema perekonna kontrolli all ning tema režiimi potentsiaalne rahastamisallikas. Teise nimega: Libyan Arab Foreign Investment Company (LAFICO) 1 Fateh Tower Office No. 99, 22nd Floor, Borgaida Street, Tripoli, 1103 Libya ÜRO kande kuupäev: 17.3.2011 (EL: 10.3.2011)

3. Libyan Foreign Bank Muammar GADDAFI ja tema perekonna kontrolli all ning tema režiimi potentsiaalne rahastamisallikas. ÜRO kande kuupäev: 17.3.2011 (EL: 10.3.2011)

4. Libya Africa Investment Portfolio Muammar GADDAFI ja tema perekonna kontrolli all ning tema režiimi potentsiaalne rahastamisallikas. Jamahiriya Street, LAP Building, PO Box 91330, Tripoli, Libya ÜRO kande kuupäev: 17.3.2011 (EL: 10.3.2011)

5. Libyan National Oil Corporation Muammar GADDAFI ja tema perekonna kontrolli all ning tema režiimi potentsiaalne rahastamisallikas. Bashir Saadwi Street, Tripoli, Tarabulus, Libya ÜRO kande kuupäev: 17.3.2011









IV LISA

Artikli 6 lõike 1 punktis b osutatud isikute ja üksuste nimekiri







Nimi Tuvastamisandmed Põhjendus Nimekirja kandmise kuupäev 1. Kolonel ABDULHAFIZ, Mas'ud Ametikoht: relvajõudude juhataja Relvajõudude käsuliinis kolmandal kohal. Oluline roll sõjaväeluures. 28.2.2011 2. ABDUSSALAM, Abdussalam Mohammed Ametikoht: terrorismivastase võitluse juhataja, välisjulgeolekuorganisatsioon Sünnikuupäev: 1952 Sünnikoht: Tripoli, Liibüa Revolutsioonikomitees silmapaistval kohal. Muammar QADDAFI lähedane isik. 28.2.2011 3. ABU SHAARIYA Ametikoht: välisjulgeolekuorganisatsiooni asejuhataja Režiimis silmapaistval kohal. Muammar GADDAFI õemees. 28.2.2011 4. ASHKAL, Al-Barrani Ametikoht: asedirektor, sõjaväeluure Režiimis juhtival kohal. 28.2.2011 5. ASHKAL, Omar Ametikoht:, revolutsiooniliste komiteede liikumise juhataja Sünnikoht: Sirte, Liibüa Revolutsioonilised komiteed on seotud meeleavaldajate vastu suunatud vägivallaga. 28.2.2011 6. AL-BAGHDADI, Abdulqader Mohammed Ametikoht: revolutsiooniliste komiteede kontaktasutuse juht Passi nr: B010574 Sünnikuupäev: 01.07.1950 Revolutsioonilised komiteed on seotud meeleavaldajate vastu suunatud vägivallaga. 28.2.2011 7. DIBRI, Abdulqader Yusef Ametikoht: Muammar GADDAFI isikliku julgeolekuteenistuse ülem Sünnikuupäev: 1946 Sünnikoht: Houn, Liibüa Vastutab režiimi julgeoleku eest. Varasemad andmed teisitimõtlejate vastu suunatud vägivalla kohta. 28.2.2011 8. QADHAF AL-DAM, Ahmed Mohammed Sünnikuupäev: 1952 Sünnikoht: Egiptus Muammar GADDAFI nõbu. Alates aastast 1995 oli usutavasti Gaddafi isikliku julgeoleku eest vastutava sõjaväe eliitväeosa juhataja ning otsustaval kohal välisjulgeolekuorganisatsioonis. Osales välisriikides asuvate Liibüa teisitimõtlejate vastu suunatud operatsioonide kavandamises ja oli otseselt seotud terroristliku tegevusega. 28.2.2011 9. QADHAF AL-DAM, Sayyid Mohammed Sünnikuupäev: 1948 Sünnikoht: Sirte, Liibüa Muammar GADDAFI nõbu. 1980. aastatel osales Sayyid teisitimõtlejate tapmiskampaanias ja on väidetavalt vastutav mitme tapmise eest Euroopas. Arvatavasti on olnud seotud ka relvade hankimisega. 28.2.2011 10. AL-BARASSI, Safia Farkash Sünnikuupäev: 1952 Sünnikoht: Al Bayda, Liibüa Muammar GADDAFI naine. Režiimiga lähedalt seotud. 28.2.2011 11. SALEH, Bachir Sünnikuupäev: 1946 Sünnikoht: Traghen Juhi kantselei juhataja. Režiimiga lähedalt seotud. 28.2.2011 12. Kindral TOHAMI, Khaled Sünnikuupäev: 1946 Sünnikoht: Genzur Sisejulgeolekubüroo direktor. Režiimiga lähedalt seotud. 28.2.2011 13. FARKASH, Mohammed Boucharaya Sünnikuupäev: 1.7.1949 Sünnikoht: Al-Bayda Välisjulgeolekubüroo luureülem. Režiimiga lähedalt seotud. 28.2.2011 14. ZARTI, Mustafa Sündinud 29. märtsil 1970, Austria kodanik (passi nr: P1362998, kehtivus 6. november 2006 kuni 5. november 2016) Režiimiga lähedalt seotud ja Libyan Investment Authority asetegevjuht, National Oil Corporation’i nõukogu liige ja Bahreinis asuva First Energy Bank’i asepresident. 10.3.2011 15. EL-KASSIM ZOUAI, Mohamed Abou Rahvakongressi peasekretär; osalemine meeleavaldajate vastu suunatud repressioonides. 21.3.2011 16. AL-MAHMOUDI, Baghdadi Kolonel GADDAFI valitsuse peaminister; osalemine meeleavaldajate vastu suunatud repressioonides. 21.3.2011 17. HIJAZI, Mohamad Mahmoud Kolonel GADDAFI valitsuse tervise- ja keskkonnaminister; osalemine meeleavaldajate vastu suunatud repressioonides. 21.3.2011 18. ZLITNI, Abdelhaziz Sünnikuupäev: 1935 Kolonel GADDAFI valitsuse planeerimis- ja rahandusminister; osalemine meeleavaldajate vastu suunatud repressioonides. 21.3.2011 19. HOUEJ, Mohamad Ali Sünnikuupäev: 1949 Sünnikoht: Al-Azizia (Tripoli lähedal) Kolonel GADDAFI valitsuse tööstus-, majandus- ja kaubandusminister; osalemine meeleavaldajate vastu suunatud repressioonides. 21.3.2011 20. AL-GAOUD, Abdelmajid Kolonel GADDAFI valitsuse põllumajandus- ning loomsete ja veeressursside minister. 21.3.2011 21. AL-CHARIF, Ibrahim Zarroug Kolonel GADDAFI valitsuse sotsiaalminister; osalemine meeleavaldajate vastu suunatud repressioonides. 21.3.2011 22. FAKHIRI, Abdelkebir Mohamad Kolonel GADDAFI valitsuse haridus- ning kõrghariduse ja teadusminister; osalemine meeleavaldajate vastu suunatud repressioonides. 21.3.2011 23. ZIDANE, Mohamad Ali Kolonel GADDAFI valitsuse transpordiminister; osalemine meeleavaldajate vastu suunatud repressioonides. 21.3.2011 24. KOUSSA, Moussa Mohamad Kolonel GADDAFI valitsuse välisminister; osalemine meeleavaldajate vastu suunatud repressioonides. 21.3.2011 25. MANSOUR, Abdallah Kolonel GADDAFI lähedane isik, tähtis roll julgeolekuteenistuses ja endine raadio- ja teleringhäälingu direktor; osalemine meeleavaldajate vastu suunatud repressioonides. 21.3.2011